# Ana Cristina García Alcázar

Ana Cristina García Alcázar (Elx, País Valencià, 17 de setembre del 1978), coneguda com a Cristina Alcázar, és una actriu valenciana.

## Biografia

Des de ben petita ja va sentir una gran atracció per la interpretació, de manera que es va apuntar al taller de teatre de la seva escola. Un cop acabats els seus estudis secundaris, i decidida a ser actriu, es va matricular a l'Escola Superior d'Art Dramàtic de Múrcia, traslladant-se l'any següent a Barcelona per anar a l'Institut d'Educació, on va estudiar amb Ina Dunkel. L'any 1999, finalitzats els seus estudis, va decidir marxar a Madrid, portant ja a l'esquena una important experiència teatral, ja que havia participat en obres com Un día de gloria, Bodas de sangre, La casa de Bernarda Alba o Mares tenebrosos entre d'altres.
L'actriu va seguir representant obres en els escenaris, com Así que pasen cinco años, El color del agua, Desnudas o La felicidad de las mujeres, entre moltíssimes altres. Per al seu debut al cinema, un cop va arribar a Madrid, va haver d'esperar encara 4 anys. L'oportunitat li va arribar en participar, l'any 2003, en les pel·lícules Menú del día, La fundación i De caza. Des de llavors l'actriu ha participat en diversos llargmetratges, com Catársis, El penalti mas largo del mundo, El club de los suicidas, Al final del camino o El sueño de Iván, entre d'altres.
Quant a la televisió, ha participat en diverses sèries, com Aquí no hay quien viva, El comisario o Los Serrano, i, l'any 2007 es va incorporar a Hospital Central. L'any 2006 la van contractar per incorporar-se a la sèrie Cuéntame cómo pasó, on va adquirir gran popularitat donant vida a Juana Andrade, fins a l'any 2010, durant el qual va ser Marina a la sèrie Física o Química. A més, en aquest mateix any també va interpretar, en la sèrie Impares a Idoia Bretano, una noia addicta a internet. També ha participat en les sèries Los Quien interpretant a Candela, i La gira, en què fa de Trini. Ha fet les seves incursions en el món de la direcció, amb un curtmetratge que porta per títol Aunque todo vaya mal, de gènere musical i rodat a la seva ciutat natal, Elx.

## Filmografia
### Cinema

| Llargmetratges Catarsis (2004) El penalti más largo del mundo (2005) El club de los suicidas (2007) Salir pitando (2007) Animales de compañía (2008) Al final del camino (2009) Siete minutos (2009) La chispa de la vida (2011) Operasiones espesiales (2014) | Curtmetratges Las tetas más bonitas del mundo (2004) La fundacion (2005) Menu del día(2006) Bolsitas (2009) Larga espera (2009) Nubes (2010) |

### Televisió

* Hospital Central (2004,2007)
* Aquí no hay quien viva (2005-2006)
* Cuéntame cómo pasó (2006-2013)
* Los Serrano (2007)
* El comisario (2007)
* Cuestión de sexo (2007, 2008)
* Impares (2010)
* Física o química (2010-2011)
* Los Quién (2011)
* La gira (2012-2014)

### Teatre

* Un día de gloria (1995)
* Bodas de sangre (1997)
* El Calderón (1998)
* Yerma (1998)
* Misterio de dolor (1998)
* La casa de Bernarda Alba (1998)
* Mares tenebrosos (1998)
* Lisístrata (1999)
* Calígula (1999)
* Cats (2000)
* Bragas y Gallumbos (2002)
* Así que pasen cinco años (2002)
* Un paseo hacia la fama (2003)
* No es tan fácil (2004)
* El color del agua (2004)
* El otro lado de la cama (2005)
* Desnudas (2006)
* La felicidad de las mujeres (2009)
* El Manual de la Buena Esposa (2010)
* Perversiones Sexuales en Chicago (2012-2013)

## Referències

* ↑ «Biografía de Cristina Alcázar» (en castellà). biografias. [Consulta: 3 març 2014].